Malinowski var en av verdens fremste løpere på 3000 meter hinder i 1970-årene. I sin første OL-deltakelse i München 1972 kom han på fjerdeplass. Fire år senere tok han sølvmedaljen under OL 1976 i Montréal, slått av Sveriges Anders Gärderud, som Malinowski hadde henvist til sølvplass under EM 1974. Under EM 1978 forsvarte Malinowski hindertittelen. Under OL 1980 i Moskva gikk Malinowski til topps, foran Filbert Bayi fra Tanzania.